hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu ca hu hu hu ca es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu en hu hu hu ro hu hu fi fr hu hu hu en hu en hu hu hu hu fr hu hu hu hu hu hu hu hu hu en hu hu hu hu hu hu hu hu hu hu hu hu hu cs hu hu hu hu hu hu hu cs hu hu hu hu hu hu hu hu hu hu hu hu fr hu hu hu hu hu da hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Badacsonyi borvidék a Dunántúl közepén, a Balaton északi partjának nyugati részén, a Badacsony környékén található, amely a Balaton-felvidék földrajzi tájegység legnagyobb bazaltsapkás deflációs tanúhegye. A Badacsonyi Borvidék a Badacsony Hegyközség, a Badacsonyi Borfalvak Hegyközség, a Káptalantóti-Csobánc Hegyközség és a Szent György-hegy Hegyközség társulásaiból áll.[1]
Badacsonyi szőlősorok a hegyoldalban és a Balaton panorámája
I., II. osztályú szőlőkataszter, nemzetközi besorolása nincs
bazalt, agyag, homok és lösz
Olaszrizling, Szürkebarát, Tramini, Ottonel muskotály, Rajnai rizling, Chardonnay és Kéknyelű
A Wikimédia Commons tartalmaz Badacsonyi témájú médiaállományokat.
Már a római korban is termesztettek szőlőt. Ismert egy rendelet, amelyet Domitianus római császár adott ki, mivel az egyik évben bőséges szőlő-, de nagyon gyenge gabonatermés volt és Pannonia provinciában is megtiltotta az újabb szőlőtelepítéseket, elrendelte, hogy a meglévő szőlők felét pusztítsák ki és termesszenek helyette gabonát.[2] Probus római császár hivatalosan feloldotta a szőlőtelepítési tilalmat és meghagyta, hogy katonái békeidőben szőlőtelepítéssel és földműveléssel foglalkozzanak a birodalom minden területén.[3] A középkorban az ültetvények nagy része egyházi tulajdonban volt. A badacsonyi ürmös[4] a 18–19. században a tokaji aszúhoz hasonló hírnévre tett szert. A 18. századtól kezdve számos főrangú magyarországi család versengett itt szőlőbirtokért és ma is megtalálhatóak a borpincéik: Malatinszky-kúria, Ibos-kúria, Kisfaludy-ház, Szegedy Róza-ház, Lessner borház, Esterházy- és Tarányi-présház.[5]
A filoxéra-járvány utáni rekonstrukció során támfalakat építettek, hogy megakadályozzák a talaj erózióját és technológiai újításokat vezettek be. Új szőlőfajták is kerültek a területre. Szerzetesek telepítették be Franciaországból a Pinot grist, amely a talaj különleges adottságai folytán egy jellegzetes helyi fajtává, Szürkebaráttá alakult, amely jó évjáratokban aszúsodik.
A történelmi borvidék leghíresebb szőlőhegye a 438 m magas Badacsony-hegy, a vele majdcsak egyenértékű Szent György-hegy (414 m), továbbá a Szigliget-hegy és Kisörs-hegy.[6] Talaja bazalt alapon pannonagyag, pannonhomok, lösz. A könnyen málló vulkanikus kőzetből és a permi homokkő vörös málladéktakarójából felszabaduló mikroelemek is hozzájárulnak a csak ezt a borvidéket jellemző borminőség kialakulásához.[7] Éghajlata enyhe, kiegyenlített, magas páratartalommal. A Balaton közelsége miatt a déli lejtők a vízfelületről visszaverődő napfényt is élvezhetik, így nagyon kedvező mikroklíma alakult ki, mely természetes csemegebor készítésére ad lehetőséget.
A borvidékhez a következő települések szőlőkataszter szerint[8] I. és II. osztályú határrészei tartoznak: Ábrahámhegy, Badacsonytomaj, Badacsonytördemic, Balatonrendes, Balatonszepezd, Diszel, Gyulakeszi, Hegymagas, Káptalantóti, Kisapáti, Kővágóörs, Nemesgulács, Raposka, Révfülöp, Salföld, Szigliget, Tapolca.
A szürkebarát, azaz a pinot gris szőlő fürtjei, a pinot noir francia eredetű, világfajta borszőlő mutációja [9]
A szép szőlőtermés az öröm forrása a Balaton-felvidéken
Kéknyelű szőlőfürt, ősi magyar eredetű fajta, amely a Badacsonyi borvidék különlegessége [10]
A legnagyobb mennyiségben Olaszrizling terem, amelyet jó évjáratokban hosszabban érlelnek a tőkén és szemelt rizlingként hoznak forgalomba.
Nagyobb termőterületen található meg a franciaországi eredetű szőlőfajta a Szürkebarát. Káloczi Kálmán a Balaton Világörökségéért Alapítvány kurátora a Szürkebarát bor elnevezéséről című írásában megjegyzi, hogy „A borászatok közül sokan, borismertetőikben a szürkebarát nevét a cseri barátokkal, mint szürke csuhát viselő szerzetesekkel hozzák összefüggésbe az elnevezést”. Ezt a téves tézist helyesbítve rámutat, hogy a badacsonyi Esterházy szőlőbirtok volt az 1930-as években a Balaton-felvidék legnagyobb szőlőbirtoka és a Pálos rend Magyarországra való visszatértével egy időben (Több sikertelen kísérlet után lengyel pálosok segítségével 1934-ben Budán birtokba vehették a Gellért-hegyi Sziklatemplomot), Rájuk hivatkozva Krassay Vilmos az Esterházy Hitbizomány badacsonyi szőlőbirtokának intézője adta a bornak a »Szürkebarát« nevet.[11]
–hol van az éj, amikor még vígan szürkebarátot
ittak a fürge barátok a szépszemü karcsu pohárból?
– Radnóti Miklós: À la recherche[12][13]
Szintén nagy termőterületet foglal el a Tramini, Muscat Ottonel, Rajnai rizling és a Chardonnay is.
A vidék régebbi jellemző bora volt a Kéknyelű, amely a nyolcvanas évek fagykárainak következtében erősen visszaszorult, ma azonban reneszánszát éli és a közeljövőben ismét Badacsony emblematikus tájfajtája lesz. 2002 óta a NAIK Szőlészeti és Borászati Kutatóintézet a Vinum Vulcanum Badacsonyi Bor lovagrenddel közösen minden évben megrendezi a Kéknyelű Virágzás Ünnepét.[14]
Badacsonyi export bor címkéje - 1908.
Borbély Családi Pincészet (Badacsony)
Csobánci Bormanufarktúra Archiválva 2019. április 8-i dátummal a Wayback Machine-ben (Csobánc)], terrahungarica.hu
Domaine Edegger (Badacsony), borterasz.hu
Első Magyar Borház - Szeremley Birtok Kft., szeremley.com
Folly Arborétum és Borászat [15]
Killer Pincészet, Szent György-hegy [16]
Laposa Birtok - Bazaltbor , laposa.hu
Szent Antal Pince (Szigliget)
Szászi Pince – Hegymagas – Bioborok
Szent Orbán Borház és étterem (Szeremley) , szeremleyborhaz.hu
↑ Badacsonyi Borvidék Hegyközségei, badacsonyiborvidek.hu
↑ Badacsony Története , badacsonykilato.hu
↑ A császár végzetes fürtjei, hirmagazin.sulinet.hu
↑ Szegedy Róza ürmös bora Archiválva 2016. november 1-i dátummal a Wayback Machine-ben, szegedyrozahaz.hu
↑ Badacsonyi borvidék - Kertészeti lexikon. https://www.tuja.hu
↑ A Dunántúli-középhegység (Juhász Ágoston)Kőzet- és talajtípusok , arcanum.hu
↑ 97/2009. (VII. 30.) FVM rendelet a borszőlő termőhelyi kataszterének felvételezéséről, kiegészítéséről és módosításáról Archiválva 2018. október 4-i dátummal a Wayback Machine-ben, net.jogtar.hu
↑ Szürkebarát bor elnevezésérő, szbki-badacsony.hu
↑ Radnóti Miklós À la recherche, babelmatrix.org
↑ Káloczi Kálmán Szürkebarát bor elnevezéséről, docplayer.hu
↑ NAIK Szőlészeti és Borászati Kutatóintézet Kéknyelű Program Archiválva 2018. október 4-i dátummal a Wayback Machine-ben, szbki-badacsony.hu
↑ Folly Arborétum és Borászat[halott link], follyarboretum.hu
↑ Killer Pincészet Caspar Killer vulcanic wines hungary organic. (Hozzáférés: 2021. július 3.)
Dr. Seregi Andrásné: Italismeret (BGF KVIFK, 2005)
97/2004 (VI. 3.) FVM rendelet a borok eredetvédelmi szabályairól
9/2006 (II. 3.) FVM rendelet a borok eredetvédelmi szabályairól szóló 97/2004 (VI. 3.) FVM rendelet módosításáról
104/2004 (VI. 3.) FVM rendelet a borkészítésre alkalmas szőlőfajták osztályba sorolásáról
A Földművelésügyi és Vidékfejlesztési Minisztérium honlapján
A Badacsonyi borvidék és borai
Badacsonyi borvidék a borozunk.hu oldalon
Balaton-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Badacsonyi_borvidék&oldid=25000199”
Utoljára szerkesztve 2022. június 8., 19:17-kor
A lap utolsó módosítása: 2022. június 8., 19:17
A lap szövege CC BY-SA 3.0 alatt érhető el, ha nincs külön jelölve.